- Hindi News
- National
- पुलिस से तेज आरोपियों का तंत्र, आरोपियों की तलाश करती मंदसौर पहुंची पुलिस...
पुलिस से तेज आरोपियों का तंत्र, आरोपियों की तलाश करती मंदसौर पहुंची पुलिस...
युवती ने तीन दिन बाद उजागर किए तथ्य, बोली-मुझे मरा समझकर छोड़ गए थे, डेढ़ किमी पैदल पहुंची सड़क तक: अटरूअस्पताल से छुट्टी मिलने के बाद घर पहुंची युवती ने तीन दिन बाद घटना के कुछ तथ्य उजागर किए। उसने बताया कि शेरगढ़ के जंगल में सूत की रस्सी से फंदा बनाकर गले में कस दिया। इसके बाद मुझे कोई होश नहीं रहा। मुझे मरा समझकर आरोपी मौके से फरार हो गए। काफी देर बाद होश आया तो जमीन पर पड़ी थी। उसी हालत में जंगल में ही एक पगडंडी पकड़ ली। करीब एक-डेढ़ किमी दूर सड़क पर पहुंची तो सामने से बाइक सवार गुजरा, लेकिन वह देखकर भी नहीं रुका। कुछ आगे एक चरवाहे को पूरी घटना बताई और उसके मोबाइल से भाई को सूचना दी।
4मार्च तक आरोपी गिरफ्तार नहीं हुउ ताे 5 से आंदोलन: सकतपुर. कस्बेमें मंगलवार को युवती के साथ हुई शर्मनाक घटना से लाेगाें में रोष है। गुरुवार को लोग पीड़ित युवती से मिले और हरसंभव मदद का भरोसा दिया। वहीं लाेगों ने निर्णय लिया कि चार मार्च से पहले आरोपियों को पुलिस ने गिरफ्तार नहीं किया तो पांच मार्च से आंदोलन किया जाएगा। इस मौके पर समाज के जिलाध्यक्ष देवकिशन प्रजापति के नेतृत्व में प्रदेश महामंत्री कुंभकार महासंघ ओम चक्रवर्ती, प्रदेश मंत्री पुरुषोत्तम प्रजापति, नारायण प्रजापति नागौर, शंकरलाल, दक्ष प्रजापति महापंचायत के संभागीय अध्यक्ष रामचंद्र गढ़वाल, महासंघ के राष्ट्रीय युवा सचिव केलवाड़ा दुर्गाशंकर प्रजापति, तहसील अध्यक्ष अंता रामकिशन प्रजापति, ईश्वर प्रजापति, वार्ड पार्षद बारां गोविंद प्रजापति, ओम प्रजापति अटरू सहित बड़ी संख्या में समाज के लोग मौजूद थे।
सांसदने दिया पीड़िता को हरसंभव मदद का भरोसा: कस्बेमें पहुंचकर भाजपा जिलाध्यक्ष राजेंद्र नागर ने अपहरण की शिकार पीड़िता के परिजनों से मुलाकात की और सुरक्षा के पुख्ता इंतजाम का भरोसा दिलाया। पीड़िता के पिता से मिलकर नागर ने सांसद दुष्यंत सिंह से भी दूरभाष पर वार्ता करवाई। सांसद सिंह ने पीड़ित परिवार को हरसंभव मदद का भरोसा दिया। कलेक्टर पुलिस अधीक्षक से जिलाध्यक्ष नागर ने इस घटना के संबंध में अब तक की गई कार्रवाई की जानकारी ली। जिलाध्यक्ष के साथ पंचायत समिति सदस्य बलराम नागर शशिकांत शर्मा आदि मौजूद थे।
tgl_Latn sot_Latn hin_Deva hin_Deva hin_Deva hin_Deva hin_Deva